Phaedimus wittei

Phaedimus wittei er  en bille som hører til underfamilien gullbasser (Cetoniinae) i den artsrike gruppen Scarabaeoidea.

Utseende 
En middelsstor, litt avlang, langbeint, grønnlig metallisk farget gullbasse. Hode, forkropp og bein er skinnende grønne, dekkvingene litt mer gulaktige med en svart sidestripe. Hannene har hornlignende utvekster både på hodet og pronotum, disse kan være ganske lange, hodet på pronotum er nedoverkrummet og dekker den bakre delen av hodet, hornet i pannen er ganske bredt og vinklet oppover. Begge hornene er kløvde i spissen og mørkgrønne, betydelig mørkere enn resten av hode og pronotum. Pronotum er svært blankt. Beina, særlig hannenes forbein, er temmelig lange og slanke.

Utbredelse 
Artene lever på Filippinene (Cebu, Mindanao).

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien gullbasser, Cetoniinae Leach, 1815 – ofte regnet som en egen familie
 Stammen Phaedimini 
 Slekten Phaedimus Waterhouse, 1841
 Underslekten Phaedimus (i snever forstand)
 Phaedimus wittei Kraatz, 1893

Kilder 
 Kraatz, G. (1893) Zwei neue Arten der Goliathiden-Gattung Phaedimus. Deutsche Entomologische Zeitschrift. Berlin (1):75-77.

Eksterne lenker 
 
 Bilde av arten (hunn)
 Bilde av arten (hann)

Gullbasser
Dyr formelt beskrevet i 1893
Filippinenes insekter
Dyr formelt beskrevet av Ernst Gustav Kraatz